smcproject/ml-wiki-sentences huggingface dataset:
തൻറെ സുഹൃത്തുക്കളെ ചേർത്ത് തുടങ്ങിയ യൂട്യൂബ് കൂട്ടായ്മയായ വ്ളോഗ് സ്ക്വാഡിൻറെ നേതാവ് എന്നാ നിലയിലാണ് ഡേവിഡ്‌ അറിയപ്പെടുന്നത്.
വ്ളോഗ് സ്ക്വാഡിലെ അംഗങ്ങൾ സ്ഥിരമായി ഇദ്ദേഹത്തിൻറെ വീഡിയോകളിൽ പ്രത്യക്ഷപ്പെടാറുണ്ട്.
ഫെബ്രുവരി 2021ലെ കണക്കുകൾ അനുസരിച്ച് ഡേവിഡിൻറെ ബ്ലോഗിന് 18.9 മില്യൺ സബ്സ്ക്രൈബെർസും 8.2 ബില്യൺ വ്യൂവ്സും ലഭിച്ചിട്ടുണ്ട് .
2019ൽ ഏറ്റവുമധികം വ്യൂവ്സ് ലഭിച്ച ക്രിയേറ്റർ ചാനലുകളിൽ അഞ്ചാമതായിരുന്നു ഈ ചാനലിൻറെ സ്ഥാനം.
ആ വർഷം ഈ ചാനലിന് യൂട്യൂബിൽ 2.4 ബില്യൺ വ്യൂവ്സ് ലഭിച്ചു .
മാർച്ച്‌ 2020ൽ ദി വാൾ സ്ട്രീറ്റ് ജേർണൽ ഇദ്ദേഹത്തെ "ജെൻ സി യുടെ ജിമ്മി ഫാലൺ" എന്ന് വിളിച്ചിരുന്നു .
ഡേവിഡ്‌ ജൂലൈ 23, 1996ന് സ്ലൊവാക്കിയയിലെ കോശിസ്സയിൽ ജനിച്ചു.
ഡേവിഡിന് 6 വയസ്സ് പ്രായമുള്ളപ്പോൾ ഡേവിഡിൻറെ കുടുംബം ഇല്ലിനോയിയിലെ വെർണോൺ ഹിൽസിലേക്ക് താമസം മാറ്റി .
അദ്ദേഹം അവിടെ വെർണോൺ ഹിൽസ് ഹൈസ്കൂളിൽ ചേർന്നു.
സ്കൂളിൽ ഡേവിഡ്‌ ടെന്നീസ് കളിച്ചിരുന്നു .
2014ൽ ഡേവിഡ്‌ ബോയ്സ് ടെന്നീസ് സ്റ്റേറ്റ് ടൂർണമെൻറിലേക്ക് യോഗ്യത നേടി, അവിടെ ഡബിൾസ് ടൂർണമെൻറിൽ മൂന്നാം സ്ഥാനം നേടുകയും ചെയ്തു .
സ്കൂൾ വിദ്യാഭ്യാസം പൂർത്തിയാക്കിതിനു ശേഷം തൻറെ സോഷ്യൽ മീഡിയ കരിയറിൽ ശ്രദ്ധ കേന്ദ്രീകരിക്കാൻ വേണ്ടി ഡേവിഡ്‌ ലോസ് ഏഞ്ചൽസിലേക്ക് താമസം മാറി .
കരിയർ 2013–2016: വൈനിലും, യൂട്യൂബിലും തുടക്കം
2013ൽ ഡേവിഡ്‌ തൻറെ ആദ്യ വൈൻ വീഡിയോ അപ്‌ലോഡ്‌ ചെയ്തു.
വൈൻ എന്ന സോഷ്യൽ മീഡിയ സൈറ്റിൽ ജനപ്രിയരായ ലിസ കോശി, ഗെബ്ബി ഹന്ന, ജേസൺ നാഷ്, സെയ്ൻ ആൻഡ്‌ ഹീത്ത് തുടർന്നവരുമായി ചേർന്ന് ഡേവിഡ്‌ വൈൻ വീഡിയോകൾ ചെയ്തിരുന്നു.
സ്വന്തമായി യൂട്യൂബ് ചാനൽ തുടങ്ങുന്നതിനു മുമ്പ് സെക്കൻറ് ക്ലാസ് എന്ന യൂട്യൂബ് ഗ്രൂപ്പിൽ അംഗമായിരുന്നു.
2015ൽ ചാനൽ അവസാനിച്ചപ്പോഴേക്കും ഡേവിഡും സുഹൃത്തുക്കളും 18,000ൽ അധികം സബ്സ്ക്രൈബേർസിനെ സ്വന്തമാക്കിയിരുന്നു.
ഡേവിഡ്‌ തൻറെ സ്വന്തം യൂട്യൂബ് ചാനലായ ഡേവിഡ്‌ ഡോബ്രിക്ക് 2015 ൽ ആരംഭിച്ചു.
തുടക്കം മുതൽ തന്നെ യഥാർത്ഥ ജീവിത സാഹചര്യങ്ങളുമായി ബന്ധപ്പെട്ട കോമഡി വ്ലോഗുകളും പാതി സ്ക്രിപ്റ്റ് ചെയ്ത വീഡിയോ ബിറ്റുകളുമാണ് ചാനലിൽ ഉണ്ടായിരുന്നത്.
ചാനലിലെ വീഡിയോകളിൽ തൻറെ നിരവധി മുൻകാല വൈൻ സുഹൃത്തുക്കളെയും ഉൾപ്പെടുത്തിയിരുന്നു.
ഓഗസ്റ്റ്‌ 2016ൽ ഡേവിഡ്‌ തൻറെ രണ്ടാമത്തെ ചാനലായ ഡേവിഡ്‌ ഡോബ്രിക്ക് റ്റൂ ആരംഭിച്ചു, അതിൽ ബ്ലൂപ്പർ റീലുകൾ, ചലഞ്ച് വീഡിയോകൾ, പിന്നെ അദ്ദേഹത്തിൻറെ നേരിട്ടുള്ള സ്പോൺസർഷിപ്‌ ഡീലുകൾ എന്നിവയാണ് പോസ്റ്റ്‌ ചെയ്യുന്നത്.
2018 ൽ എഡി‌എച്ച്‌ഡി പോഡ്‌കാസ്റ്റിൽ ഡോബ്രിക്ക് അഭിമുഖം നൽകുന്നു
ഇദ്ദേഹത്തിൻറെ ഊർജ്ജസ്വലമായ വീഡിയോകൾ ഇദ്ദേഹത്തിന് കഴിഞ്ഞ കുറച്ചു വർഷങ്ങളിൽ ഒരുപാടു ആരാധകരെ നൽകിയിട്ടുണ്ട്.
പ്രാങ്കുകൾ, തമാശകൾ, ക്യൂട്ട് മൃഗങ്ങൾ, വൈൻ യൂട്യൂബ് താരങ്ങൾ, സെലിബ്രിറ്റികൾ, നിരവധി കോമഡി ബിറ്റ് കഥാപാത്രങ്ങൾ തുടങ്ങിയവ ഡേവിഡിൻറെ വീഡിയോകളിൽ സ്ഥാനം പിടിക്കുന്നു.
മുമ്പ് ആഴ്ചയിൽ മൂന്നു വീഡിയോകൾ പോസ്റ്റ്‌ ചെയ്തിരുന്ന ഡേവിഡ്‌ പിന്നീട് ആഴ്ചയിൽ രണ്ടു വീഡിയോകൾ പോസ്റ്റ്‌ ചെയ്യാൻ തുടങ്ങി.
കോവിഡ് നിയന്ത്രണങ്ങൾ തുടങ്ങിയതിനു ശേഷം സ്ഥിരമായി വീഡിയോ കൾ പോസ്റ്റ്‌ ചെയ്യുന്നത് കുറഞ്ഞു.
ഡേവിഡ്‌ യൂട്യൂബർ ജേസൺ നാഷിൻറെ കൂടെ വ്യൂവ്സ് എന്ന പോഡ്കാസ്റ്റ് നടത്തുന്നുണ്ട്.
അതിൽ ഇടയ്ക്കിടെ ജോ വൾപിസ് നതാലി മരിഡുവേന എന്നിവരും പങ്കെടുക്കാറുണ്ട്.
സെപ്റ്റംബർ 2018ൽ ഡേവിഡ്‌ തൻറെ മൂന്നാമത്തെ യൂട്യൂബ് ചാനലായ വ്യൂവ്സ് പോഡ്കാസ്റ്റ് ആരംഭിച്ചു.
അവിടെ പോഡ്കാസ്റ്റിൻറെ വീഡിയോകളാണ് പോസ്റ്റ്‌ ചെയ്യാറുള്ളത്.
വീഡിയോകൾക്ക് പ്രാമുഖ്യം നൽകുന്ന യൂട്യൂബിൽ ഡേവിഡ്‌ പോഡ്കാസ്റ്റുകൾ വിജയകരമായി അവതരിപ്പിച്ചതിനെ പറ്റി ദി വെർജ് മാഗസിൻ റിപ്പോർട്ട്‌ ചെയ്തിരുന്നു.
എന്നാൽ പിന്നീട് ഡേവിഡ്‌ പോഡ്കാസ്റ്റുകൾ യൂട്യൂബിൽ പോസ്റ്റ്‌ ചെയ്യുന്നത് നിർത്തുകയും ആപ്പിൾ പോഡ്കാസ്റ്റ്സ് സ്പോട്ടിഫൈ എന്നിവയിൽ മാത്രം പോസ്റ്റ്‌ ചെയ്യാനും തുടങ്ങി.
ജൂൺ 2, 2019ന് അവസാന എപിസോഡ് പോസ്റ്റ്‌ ചെയ്തതിനു ശേഷം 2021ൽ ഡേവിഡ്‌ വീണ്ടും യൂട്യൂബിൽ പോഡ്കാസ്റ്റുകൾ പോസ്റ്റ്‌ ചെയ്യാൻ തുടങ്ങി.
ഫിലിമോഗ്രാഫി സിനിമകൾ വർഷം ടൈറ്റിൽ പങ്ക് കുറിപ്പുകൾ Ref. 2016 എഫ്.എം.എൽ. ടെയ്‌ലർ മാക്കി പിന്തുണയ്ക്കുന്ന റോൾ 2019 എയറോപ്ലേയ്ൻ മോഡ് സ്വയം പിന്തുണയ്ക്കുന്ന റോൾ ആംഗ്രി ബേർഡ്സ് മൂവി 2 ആക്സൽ വോയ്‌സ് റോൾ ഷോർട്ട് ഫിലിം വർഷം ടൈറ്റിൽ പങ്ക് കുറിപ്പുകൾ Ref. 2015 എൻ ഇൻററോഗേഷൻ ഡേവിഡ് ബേക്കർ പ്രധാന റോൾ ടെലിവിഷൻ വർഷം ടൈറ്റിൽ പങ്ക് കുറിപ്പുകൾ Ref. 2019 2019 കിഡ്സ്‌ ചോയ്‌സ് സ്‌പോർട്‌സ് സ്വയം മത്സരാർത്ഥി 2019 ടീൻ ചോയ്സ് അവാർഡ്സ് സ്വയം കോ-ഹോസ്റ്റ് അമേരിക്കാസ്  മോസ്റ്റ്‌ മ്യൂസിക്കൽ ഫാമിലി സ്വയം ജഡ്ജ് ചോപ്പ്ഡ് ജൂനിയർ സ്വയം അതിഥി ജഡ്ജ് (2019 നവംബർ 12) 2020 ഗ്രാജുവേറ്റ് റ്റുഗെദർ: അമേരിക്ക ഹോണേർസ് ദി ഹൈ സ്കൂൾ ക്ലാസ്സ്‌ ഓഫ് 2020 സ്വയം അതിഥി #കിഡ്‌സ്ടുഗെദർ: നിക്കലോഡിയൻ ടൗൺ ഹാൾ സ്വയം അതിഥി ദി സ്റ്റാർസ് ഓഫ് സ്പോൻജ്ബോബ് ഫേൻ ഫേവറിറ്റ്സ് സ്പെഷ്യൽ സ്വയം ഹോസ്റ്റ് നിക്കളോഡിയൻ അൺഫിൽറ്റേർഡ് സ്വയം എപ്പിസോഡ്: "അവോക്കാഡോ ടോസ്റ്റഡ് പിനാറ്റാസ്!"
ഡോഡ്ജ്ബോൾ തണ്ടർ‌ഡോം സ്വയം ഹോസ്റ്റ്
↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ {{ cite web }} : Cite has empty unknown parameter: | dead-url= ( help ) ↑
ഡേവിസ് കപ്പ് ഇംഗ്ലീഷ് വിലാസം https://ml.wikipedia.org/wiki/Davis_Cup
പുരുഷ വിഭാഗം ടെന്നീസിന്  അന്താരാഷ്ട്ര തലത്തിൽ നൽകുന്ന കപ്പ് ആണ് ഡേവിസ് കപ്പ് എന്നറിയപ്പെടുന്നത്.
അന്താരാഷ്ട്ര 
ടെന്നീസ് ഫെഡറേഷൻ ആണ് ഇത് നടത്തുന്നത്.
പരാജയപ്പട്ടവർ പുറത്താകുന്ന തരത്തിലുള്ള കനോക്ക് ഔട്ട് ഫോർമാറ്റിലാണ് രാജ്യങ്ങൾ തമ്മിൽ ഈ അന്താരാഷ്ട്ര കപ്പിന് വേണ്ടിയുള്ള മത്സരം നടക്കുന്നത്.1900 ൽ ബ്രിട്ടണും അമേരിക്കയും തമ്മിലാണ് ഈ മത്സരം തുടങ്ങിയത്.
2015 വരെയുള്ള കണക്ക് പ്രകാരം 125 രാജ്യങ്ങൾ ഡേവിസ് കപ്പ് മത്സരത്തിൽ പങ്കെടുത്തു.
ഡേവിഡ് ഹാൾ ഇംഗ്ലീഷ് വിലാസം https://ml.wikipedia.org/wiki/David_Hall
ഡച്ച് ഈസ്റ്റ് ഇന്ത്യാ കമ്പനി 1695-ൽ ഫോർട്ട് കൊച്ചിയിൽ നിർമ്മിച്ച കെട്ടിടമാണ് ഡേവിഡ് ഹാൾ .
ഫോർട്ട്കൊച്ചി പരേഡ് ഗ്രൗണ്ടിന്റെ വടക്കുവശത്തായാണ് കെട്ടിടം സ്ഥിതി ചെയ്യുന്നത്.
ഡച്ച് ഭരണകാലത്ത് ഇവിടെ പട്ടാളത്തെ പാർപ്പിച്ചിരുന്നു.
പിൽക്കാലത്ത് ഇവിടെ താമസിച്ച ഡേവിഡ് കോഡറുടെ നാമത്തിലാണ് ഈ കെട്ടിടം അറിയപ്പെടുന്നത്.
ഇപ്പോൾ ആർട്ട് ഗാലറിയാക്കിയിരിക്കുന്ന ഡേവിഡ് ഹാൾ സിജിഎച്ച് എർത്ത് ഗ്രൂപ്പ് പാട്ടത്തിനെടുത്തിരിക്കുന്നു .
ഡേവിസ്
ഡേവിസ് , അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ യോലോ കൗണ്ടി യിലെ ഏറ്റവും ജനസംഖ്യയുള്ള നഗരമാണ്.
ഇത് മുൻകാലത്ത് ഡേവിസ്‍വില്ലെ എന്നറിയപ്പെട്ടിരുന്നു.
2010 ൽ 65,622 ജനസംഖ്യയുമുണ്ടായിരുന്നു.
ഡേവിസിൽ സ്ഥിതിചെയ്യുന്ന കാലിഫോർണിയ സർവകലാശാലയിലെ കാമ്പസ് ജനസംഖ്യ ഉൾപ്പെടുത്താതെയുള്ള ഈ നഗരത്തിലെ 2010 ലെ ജനസംഖ്യ 65,622 ആയിരുന്നു.
2016 ലെ കണക്കനുസരിച്ച് (വിദ്യാർത്ഥികളുടെ കുടുംബങ്ങളെ ഉൾപ്പെടുത്താതെ) കാമ്പസ് ജനസംഖ്യ മാത്രം 9,400-ത്തിലധികം ആയിരുന്നു.
കാലിഫോർണിയയുടെ തലസ്ഥാനമായ സാക്രമെന്റോയുടെ പ്രാന്തപ്രദേശമാണ് ഈ നഗരം.
ഡേവിസ് 1868 ൽ നിർമ്മിക്കപ്പെട്ട ഒരു സതേൺ പസിഫിക് റെയിൽറോഡ് ഡിപ്പോയായിട്ടായിരുന്നു ഡേവിസ് നഗരം വളർന്നത്.
അക്കാലത്ത് ഈ നഗരം ഡേവിസ്‍വില്ലെ എന്നറിയപ്പെട്ടിരുന്നു.
ഒരു പ്രമുഖ പ്രാദേശിക കർഷകനായിരുന്ന ജെറോം സി. ഡേവിസിൻറെ പേരിലാണ് നഗരം അറിയപ്പെട്ടത്.
എന്നിരുന്നാലും, 1907 ൽ നിലവിൽവന്ന ഡേവിസ്‍വില്ലെയിലെ പോസ്റ്റ് ഓഫീസ്, നഗരത്തിൻറെ പേര് "ഡേവിസ്" എന്ന പേരായി ചുരുക്കി.
ഈ ചുരുക്കിയ പേരു നിലനിന്നുപോരുകയും 1917 മാർച്ച് 28-ന് ഡേവിസ് ഒരു സംയോജിത നഗരമാക്കപ്പെടുകയും ചെയ്തു.
അവലംബം ↑ ↑ ↑ http://www.cagreens.org/green-officeholders 1 2 ↑ ↑ ↑ ↑ ↑ ↑ ↑ http://factfinder2.census.gov/faces/tableservices/jsf/pages/productview.xhtml?pid=DEC_10_PL_GCTPL1.
ST13 prodType=table ↑ ↑ Jerome C. Davis
ഡേവിഡ് ഹാസൽഹോഫ് ഇംഗ്ലീഷ് വിലാസം https://ml.wikipedia.org/wiki/David_Hasselhoff
ഡേവിഡ് മൈക്കൽ ഹാസൽഹോഫ് (ജനനം: ജൂലൈ 17, 1952), "ദി ഹോഫ്" എന്ന അപരനാമത്തിൽ അറിയപ്പെടുന്ന ഒരു അമേരിക്കൻ നടനും ഗായകനും ടെലിവിഷൻ വ്യക്തിത്വവുമാണ്.
ടിവിയിൽ ഏറ്റവുമധികം ആളുകൾ വീക്ഷിച്ച മനുഷ്യൻ എന്ന ഗിന്നസ് വേൾഡ് റെക്കോർഡ് അദ്ദേഹം സ്വന്തമാക്കി.
ഡേവിഡ്‌ റിക്കാർഡോ ഇംഗ്ലീഷ് വിലാസം https://ml.wikipedia.org/wiki/David_Ricardo Works , 1852
ആദം സ്മിത്തിനു ശേഷം ബ്രിട്ടീഷ്‌ സാമ്പത്തിക ശാസ്ത്ര മേഖലയിലെ ഏറ്റവും ശക്തമായ സാന്നിധ്യമായിരുന്നു ഡേവിഡ്‌ റിക്കാർഡോ (David Ricardo).
എന്നാൽ സമ്പത്ത് വ്യവസ്ഥയെ കുറിച്ചുള്ള സ്മിത്തിന്റെ ശുഭ പ്രതീക്ഷ റിക്കാർഡോ പങ്കു വച്ചില്ല.
സമ്പത്ത് വ്യവസ്ഥ, സാധാരണ ഗതിയിൽ , സ്തംഭനാവസ്ഥയിലേക്ക് നീങ്ങും എന്നാ നിലപാടാണ്‌ റിക്കാർഡോ കൈക്കൊണ്ടത്‌.
'ലോ ഓഫ് ഡിമിനിഷിംഗ് റിട്ടേൺസ്' തുടങ്ങിയ ശ്രദ്ധേയമായ സിദ്ധാന്തങ്ങളിലൂടെ അദ്ദേഹം ധന തത്ത്വ ശാസ്ത്ര രംഗത്ത് സവിശേഷ സ്ഥാനം ഉറപ്പിച്ചു.
1772 ഏപ്രിൽ 19-നു ലണ്ടനിൽ ആണ് റിക്കാർഡോ ജനിച്ചത്‌.
ജൂതന്മാർക്കു നേരെ ഉണ്ടായ പീഡനങ്ങളെ തുടർന്ന് ഹോളണ്ടിലേക്കും പിന്നീട് അവിടെ നിന്ന് ബ്രിട്ടനിലെക്കും പലായനം ചെയ്തതായിരുന്നു അദ്ദേഹത്തിന്റെ കുടുംബം.
ഊഹ കച്ചവടക്കാരനായിരുന്നു അദ്ദേഹത്തിന്റെ പിതാവ്.
കുറച്ചു നാളത്തെ പഠനത്തിന് ശേഷം റിക്കാർഡോ പിതാവിന്റെ സഹായി ആയി കൂടി.
ഇരുപത്തി ഒന്നാമത്തെ വയസ്സിൽ അന്യ മതക്കാരിയായ പെൺകുട്ടിയെ വിവാഹം കഴിച്ചതിനാൽ അദ്ദേഹത്തെ കുടുംബം തള്ളി പറഞ്ഞു.
പിതാവിന്റെ സ്വതിന്മേൽ അവകാശം നഷ്ടപ്പെട്ടു.
സ്വന്തം നിലക്ക് ഊഹ കച്ചവടം ഉർജിതമാക്കിയ റിക്കാർഡോ ചുരുങ്ങിയ കാലത്തിനുള്ളിൽ അതി സമ്പന്നനായി മാറി.
ആവോളം പണം ഉണ്ടാക്കി എന്ന് സ്വയം ബോധ്യമായപ്പോൾ , 1814-ൽ 42 ാ മത്തെ വയസ്സിൽ ബിസിനസ്സിൽ നിന്ന് വിരമിച്ചു.
1819-ൽ ബ്രിട്ടീഷ്‌ പാർലമെന്റിൽ അംഗമായി.1823-ൽ അന്തരിച്ചു.
ബ്രിട്ടനിലെ ബുള്ള്യൻ വിവാദത്തിൽ (Bullion Controversy) അഭിപ്രായ പ്രകടനം നടത്തിക്കൊണ്ട് 1809-ൽ എഴുതിയ ലേഖനത്തിലൂടെ ആണ് റിക്കാർഡോ ധന ശാസ്ത്ര രംഗത് കടന്നു വന്നത്.1815-ൽ പ്രസിദ്ധികരിച്ച 'എസ്സേ ഓൺ ദി ഇന്ഫ്ലുവേൻസ് ഓഫ് എ ലോ പ്രൈസ് ഓൺ ദി പ്രോഫിട്സ് ഓഫ് സ്റ്റോക്ക്‌'(Essay on the influence of a low price one the profits of stocks) എന്നാ ഗ്രന്ഥത്തിൽ , ബ്രിടനിലെ ധന്യ നിയമങ്ങൾക്കെതിരെ അദ്ദേഹം നിലപാടെടുത്തു.
ധനശാസ്ത്രത്തിലെ ഏറ്റവും പ്രശസ്തമായ സിദ്ധാന്തങ്ങളിൽ ഒന്നായ 'ലോ ഓഫ് ഡിമിനിഷിംഗ് റിട്ടേൺസ്' ഈ ഗ്രന്ഥത്തിലാണ് മുന്നോട്ടു വച്ചത്.
ഉത്പാതനപ്രക്രിയയിൽ ഒരു നിശ്ചലഘടകവുമായി  മറ്റു ഘടകങ്ങളെ കൂടുതൽ സംയോജിപ്പിക്കുന്നതിനനുസരിച്ച് ഉത്പാദനം ക്രമാനുഗതമായി കുറഞ്ഞു വരും എന്നതാണ് ഈ സിദ്ധാന്തത്തിന്റെ കാതൽ . 'ഡിഫരെന്ഷിയാൽ തിയറി ഓഫ് റെന്റ്' ഇതുമായി കൂട്ടി വായിക്കേണ്ടതാണ്.
റിക്കാർഡോയുടെ പ്രശസ്തമായ സിദ്ധാന്തങ്ങളിൽ ഒന്നാണ് ഇതും.
ഈ സിദ്ധാന്തമാണ് പിൽക്കാലത്ത്‌ തന്റെ പ്രശസ്തമായ വർഗ്ഗസമരആശയം രൂപപ്പെടുത്തുന്നതിൽ കാൾ മാർക്സിന് സഹായകമായത്.
1817-ൽ പ്രസിദ്ധീകരിച്ച ' ഓൺ ദി പ്രിൻസിപ്പൽസ് ഓഫ് പൊളിറ്റിക്കൽ എകണോമി ആൻഡ്‌ ടാക്സേഷൻ ' എന്ന ഗ്രന്ഥം സ്വതന്ത്ര വ്യാപാരത്തെ പുഷ്ടി പെടുത്താനാണ് റിക്കാർഡോ പ്രധാനമായും ഉപയോഗിച്ചത്‌.
തിയറി ഓഫ് കമ്പരേടിവ് അഡ്വാന്റേജ്  (Theory of comparative advantage) എന്ന സിദ്ധാന്തം മുന്നോട്ടു വച്ച് കൊണ്ടാണ് ഈ കൃത്യം അദ്ദേഹം നിർവഹിച്ചത്‌.
ഡേവിസ് കോനെത്തോലി ഇംഗ്ലീഷ് വിലാസം https://ml.wikipedia.org/wiki/Encrasicholina_devisi
കടൽ വാസിയായ ഒരു മൽസ്യമാണ് ഡേവിസ് കോനെത്തോലി അഥവാ Devis' Anchovy.
( ശാസ്ത്രീയനാമം : Encrasicholina  devisi ) .
ഡേവിഡ് ഹ്യൂം ഇംഗ്ലീഷ് വിലാസം https://ml.wikipedia.org/wiki/David_Hume ഡേവിഡ് ഹ്യൂം
പതിനെട്ടാം നൂറ്റാണ്ടിലെ (7 മേയ് 1711 25 ഓഗസ്റ്റ് 1776) ഒരു സ്കോട്ടിഷ് ദാർശനികനും, ചരിത്രകാരനും, സാമ്പത്തികശാസ്ത്രജ്ഞനും, പ്രബന്ധകാരനും ആയിരുന്നു ഡേവിഡ് ഹ്യൂം .
തത്ത്വചിന്തയിലെ അനുഭവൈകവാദത്തിന്റേയും (empiricism) സന്ദേഹവാദത്തിന്റേയും (skepticism) പേരിലാണ് അദ്ദേഹം പ്രത്യേകം അറിയപ്പെടുന്നത്.
പാശ്ചാത്യതത്ത്വചിന്തയിലെ ഏറ്റവും പ്രധാനചിന്തകന്മാരിൽ ഒരാളായി കണക്കാക്കപ്പെടുന്ന ഹ്യൂം, "സ്കോട്ടിഷ് ജ്ഞാനോദയം" (Scottish Enlightenment) എന്നറിയപ്പെടുന്ന ചിന്താപരമായ ഉണർവിന്റെ നായകസ്ഥാനികളിൽ ഒരാൾ കൂടിയാണ്.
ജോൺ ലോക്കിനും , ജോർജ്ജ് ബെർക്ക്‌ലിക്കും വിരലിലെണ്ണാവുന്ന മറ്റു ചിലർക്കുമൊപ്പം അദ്ദേഹത്തെ ഒരു ബ്രിട്ടീഷ് അനുഭവൈകവാദിയായി കണക്കാക്കുക പതിവാണ്.
1739-ൽ പ്രസിദ്ധീകരിച്ച "മനുഷ്യസ്വഭാവത്തെക്കുറിച്ചുള്ള നിബന്ധം" മുതലുള്ള രചനകളിൽ ഹ്യൂം, മനുഷ്യസ്വഭാവത്തിന്റെ മനഃശാസ്ത്രപരമായ അടിത്തറയുടെ പരിശോധനയിലൂടെ, തികച്ചും പ്രാകൃതികമായ ഒരു മാനവശാസ്ത്രം (Science of Man) വികസിപ്പിച്ചെടുക്കാൻ ശ്രമിച്ചു.
തത്ത്വചിന്തയിൽ തന്റെ പൂർവഗാമികളായിരുന്ന റെനെ ദെക്കാർത്തിനെപ്പോലുള്ളവരുടെ നിലപാടിനു നേർവിപരീതമായി, മനുഷ്യകർമ്മങ്ങളുടെ അടിസ്ഥാനചോദന യുക്തിയല്ല കാമനകാളാണ് എന്നു ഹ്യൂം വാദിച്ചു.
"യുക്തി, വികാരങ്ങളുടെ അടിമയാണ്; അങ്ങനെയാണ് ആകേണ്ടതും" എന്ന അദ്ദേഹത്തിന്റെ പ്രസ്താവന പ്രസിദ്ധമാണ്.
തത്ത്വചിന്തയിലെ സന്ദേഹവാദ, അനുഭവൈകവാദ പാരമ്പര്യങ്ങളുടെ ശക്തനായ വ്യക്താവായിരുന്ന അദ്ദേഹം, മനുഷ്യർക്ക് ഉണ്ടെന്ന് പറയപ്പെട്ട ജന്മസിദ്ധമായ ആശയങ്ങളെ നിഷേധിക്കുകയും വ്യക്തികൾക്ക് അവരുടെ അനുഭവത്തിൽ വരുന്ന കാര്യങ്ങൾ മാത്രമാണ് അറിയാവുന്നത് എന്നു വാദിക്കുകയും ചെയ്തു.
അനുഭവങ്ങളെ ഹ്യൂം, നേരിട്ടുള്ള ശക്തവും സജീവവുമായ മുദ്രകൾ, അവയുടെ മങ്ങിയ പകർപ്പുകൾ, എന്നിങ്ങനെ രണ്ടായി തിരിച്ചു.
മനസ്സിന്റെ പ്രതികരണങ്ങൾ പൂർവാനുഭവങ്ങളെ (customs) ആശ്രയിച്ചിരിക്കുന്നു എന്ന നിലപാട് അദ്ദേഹം വികസിപ്പിച്ചെടുത്തു; ഉദാഹരണമായി കാര്യകാരണയുക്തിയിലേക്കു നയിക്കുന്നത് കാരണവും കാര്യവും തമ്മിൽ നിരന്തരം കാണുന്ന ബന്ധത്തിന്റെ അനുഭവമാണെന്ന് അദ്ദേഹം നിരീക്ഷിച്ചു.
അതിഭൗതികമായൊരു സ്വത്വത്തിന്റെ (metaphysical self) നേർക്കാഴ്ച ഒരിക്കലും ലഭിക്കാത്തതിനാൽ മനുഷ്യർക്ക് യഥാർത്ഥമായ സ്വത്വബോധം ഇല്ലെന്നും, സംവേദനങ്ങളുടെ മാറാപ്പിനെ (bundle of sensations) ഓരോരുത്തരും സ്വത്വമായി കരുതുകയാണെന്നും ഹ്യൂം കരുതി.
സ്വതന്ത്രമനസ്സിന്റെ വിഷയത്തിൽ അദ്ദേഹം പിന്തുടർന്നത് ആനുരൂപ്യതാവാദം (compatibilism) എന്നറിയപ്പെട്ട നിലപാടാണ്.
സ്വതന്ത്രമനസ്സും, വിധിയും പരപ്സരം ചേർന്നു പോകുമെന്ന ഈ നിലപാട് പിൽക്കാലങ്ങളിൽ സദാചാരശാസ്ത്രത്തെ ഏറെ സ്വാധീനിച്ചു.
ധാർമ്മികതയുടെ മേഖലയിൽ അനുഭൂതിവാദി (sentimentalist) ആയിരുന്ന ഹ്യൂം, സദാചാരത്തിന്റെ അടിത്തറയായിരിക്കുന്നത് അമൂർത്തമായ ധാർമ്മിക തത്ത്വങ്ങളല്ല, അനുഭൂതികളാണെന്ന് വിശ്വസിച്ചു.
ധർമ്മശാസ്ത്രത്തിലെ "ആയിരിക്കുന്നതിന്റേയും-ആകേണ്ടതിന്റേയും സമസ്യ"-യേയും (Is-ought problem) ഹ്യൂം പരിശോധിച്ചു.
ക്രിസ്തുമതത്തെക്കുറിച്ചുള്ള അദ്ദേഹത്തിന്റെ നിലപാടുകൾ അവയുടെ സന്ദിഗ്ദ്ധസ്വഭാവം മൂലം യാഥാസ്ഥിതികർക്കിടയിൽ കുപ്രസിദ്ധിനേടി.
പ്രപഞ്ചത്തിന്റെ സംവിധാനക്രമം ദൈവാസ്തിത്വത്തിനു തെളിവാണെന്ന വാദത്തിനെതിരെ "പ്രാകൃതികധാർമ്മികതയെ സംബന്ധിച്ച പ്രഭാഷണങ്ങളിൽ" (Dialogues concerning Natural Religion) അദ്ദേഹം ഉയർത്തിയ വെല്ലുവിളി പ്രസിദ്ധമാണ്.
പിൽക്കാലചിന്തയിലെ ഒട്ടേറെ പദ്ധതികളേയും പ്രസ്ഥാനങ്ങളേയും അതികായന്മാരേയും ഹ്യൂം അഗാധമായി സ്വാധീനിച്ചു.
തന്നെ സൈദ്ധാന്തികമായ നിദ്രയിൽ നിന്നുണർത്തിയത് ഹ്യൂം ആണെന്ന് ഇമ്മാനുവേൽ കാന്റ് ഏറ്റു പറഞ്ഞിട്ടുണ്ട്.
പ്രയോജനവാദം , യുക്തിപരമായ നിശ്ചിതവാദം(logical positivism) ശാസ്ത്രദർശനം, അനലിറ്റിക് തത്ത്വചിന്ത എന്നിവയിലും വില്യം ജെയിംസിനെപ്പോലുള്ള ചിന്തകന്മാരിലും അദ്ദേഹത്തിന്റെ സ്വാധീനം പ്രകടമാണ്.
മനുഷ്യസ്വഭാവത്തെപ്പറ്റിയുള്ള ഹ്യൂമിന്റെ നിബന്ധത്തെ "അവബോധശാസ്ത്രത്തിന്റെ (cognitive science) അടിസ്ഥാനരേഖയെന്ന്" ചിന്തകനായ ജെറി ഫോദോർ വിശേഷിപ്പിച്ചിട്ടുണ്ട്.
ഒരു ശൈലീവല്ലഭൻ എന്ന നിലയിൽ പേരെടുത്ത ഹ്യൂം ആണ് ഉപന്യാസത്തെ ഒരു സാഹിത്യജനുസ്സായി പ്രചരിപ്പിച്ചത്.
റുസ്സോ , ജെയിംസ് ബോസ്വെൽ , ആഡം സ്മിത്ത്, ജോസഫ് ബട്ട്ലർ, തോമസ് റീഡ് തുടങ്ങിയ സമകാലീനരുമായി അദ്ദേഹം അടുത്തിടപഴകി.
വക്കീലായ ജോസഫ് ഹോമിന്റേയും കാതറീൻ ഫാൽക്കണറുടേയും മകനായി സ്കോട്ട്ലണ്ടിലെ ഏഡിൻബറോയിലാണ് ഡേവിഡ് ഹ്യൂം ജനിച്ചത്.
ഹോം എന്ന കുടുംബപ്പേര് സ്കോട്ടിഷ് രീതിയിൽ ഉച്ചരിക്കാൻ ഇംഗ്ലീഷുകാർക്ക് കഴിയുകയില്ലെന്നു മനസ്സിലായപ്പോൾ, അദ്ദേഹം അതിനു പകരം 1734-ൽ ഹ്യും എന്ന പേരു സ്വീകരിച്ചു.
ജീവിതകാലമത്രയും അദ്ദേഹം അവിവാഹിതനായിരുന്നു.
വിദ്യാഭ്യാസം ഹ്യൂം രചിച്ച ഇംഗ്ലീഷ് ചരിത്രത്തിന്റെ ഒന്നാം വാല്യത്തിന്റെ പുറം ചട്ടയിലുള്ള ഗ്രന്ഥകാരന്റെ ചിത്രം
പതിവിൽ കുറഞ്ഞ പ്രായമായ പന്ത്രണ്ടാമത്തേയോ പത്താമത്തെ തന്നെയോ വയസ്സിൽ ഹ്യൂം എഡിൻബറോ സർവകലാശാലയിൽ വിദ്യാർത്ഥിയായി.
നിയമം പഠിക്കാനായിരുന്നു ആദ്യത്തെ പദ്ധതി.
എങ്കിലും അദ്ദേഹത്തിന്റെ തന്നെ ഭാഷയിൽ "തത്ത്വചിന്തയും പൊതുപഠനങ്ങളും ഒഴിച്ചുള്ള എല്ലാത്തിനോടും എനിക്കു മറികടക്കാനാവാത്ത വെറുപ്പ് തോന്നി; (നിയമവിദഗ്ദ്ധരായ) വോയറ്റിന്റേയും വിന്നിയസിന്റേയും കൃതികൾ വായിക്കുകയാണു ഞാനെന്നു വീട്ടുകാർ കരുതിയിരുന്നപ്പോൾ ഞാൻ രഹസ്യമായി വായിച്ചിരുന്നത് സിസറോയേയും വിർജിലിനേയും ആയിരുന്നു".
തന്റെ കാലത്തെ പ്രൊഫസർമാരെ അദ്ദേഹത്തിനു വളരെക്കുറിച്ചു മതിപ്പേ ഉണ്ടായിരുന്നുള്ളു.
1735-ൽ അദ്ദേഹം ഒരു സുഹൃത്തിനോടു പറഞ്ഞത്, "പുസ്തകങ്ങളിൽ കാണാത്തതൊന്നും പ്രൊഫസർമാരിൽ നിന്നു പഠിക്കാനില്ല" എന്നായിരുന്നു".
അക്കാലത്തെ ദാർശനികമായ ഒരു കണ്ടെത്തൽ തനിക്ക് "...ചിന്തയുടെ ഒരു പുതിയ ചിത്രം," തുറന്നു തന്നതായി ഹ്യൂം വെളിപ്പെടുത്തിയിട്ടുണ്ട്.
അത് അദ്ദേഹത്തെ "...മറ്റെല്ലാ സന്തോഷങ്ങളേയും ജീവിതചര്യകളേയും അതിനായി ഉപേക്ഷിക്കാൻ പ്രേരിപ്പിച്ചു."
തനിക്കു തുറന്നുകാട്ടപ്പെട്ട ചിത്രം എന്തായിരുന്നുവെന്ന് ഹ്യൂം വ്യക്തമാക്കിയിട്ടില്ലെങ്കിലും വ്യാഖ്യാതാക്കൾ അതിനെക്കുറിച്ച് പലതരം ഊഹാപോഹങ്ങൾ നടത്തിയിട്ടുണ്ട്.
ഈ പ്രചോദനത്തെ തുടർന്ന് ഒരു ദശകം മുഴുവൻ എഴുത്തിനും വായനയ്ക്കും മാത്രമായി നീക്കിവയ്ക്കാൻ ഹ്യൂം തീരുമാനിച്ചു.
എന്നാൽ അത് അദ്ദേഹത്തെ മാനസികമായ തകർച്ചയുടെ വക്കോളം എത്തിച്ചു.
തുടർന്ന് അദ്ദേഹം, തന്റെ വിജ്ഞാനദാഹത്തെ കൂടുതൽ ഫലപ്രദമായി പിന്തുടരത്തക്കവണ്ണം കുറേക്കൂടി സക്രിയമായ ഒരു ജീവിതം നയിക്കാൻ തീരുമാനിച്ചു.
അവലംബം ↑ Margaret Atherton, ed.
The Empiricists: Critical Essays on Locke, Berkeley, and Hume .
Lanham, MD: Rowman Littlefield, 1999.
↑ ↑ Fodor, Jerry.
Hume Variations .
New York: Oxford University Press, 2003, p. 134.
↑ Saintsbury, George, ed.
Specimens of English Prose Style: From Malory to Macaulay .
London: Macmillan Co., 1907, p. 196.
↑ David Hume, My Own Life .
In Norton, D. F. (ed.) (1993).
The Cambridge Companion to Hume , Cambridge University Press, p. 351 ↑ In a letter to 'Jemmy' Birch, quoted in Mossner, E. C. (2001).
The life of David Hume .
p. 626 ↑ David Hume, A Kind of History of My Life .
The Cambridge Companion to Hume , Cambridge University Press, p. 346 ↑ See Oliver A. Johnson, The Mind of David Hume , (University of Illinois Press, 1995) ↑ Mossner, 193
ഡേവിസ് കടലിടുക്ക് ഇംഗ്ലീഷ് വിലാസം https://ml.wikipedia.org/wiki/Davis_Strait Davis Strait, lying between Greenland and Nunavut, Canada Nunavut Quebec Newfoundland and Labrador Regions outside Canada (Greenland, Iceland)
ഡേവിഡ് കടലിടുക്ക് ( French : Détroit de Davis ) , ലാബ്രഡോർ കടലിൻറെ വടക്കൻ ശാഖയാണ്.
ഇത് മദ്ധ്യ-പടിഞ്ഞാറൻ ഗ്രീൻലാൻറിനും കാനഡയുടെ ബാഫിൻ ദ്വീപിലെ നൂനാവട്ടിനും ഇടയിലാണു സ്ഥിതിചെയ്യുന്നത്.
നോർത്ത്‍വെസ്റ്റ് പാസേജിൻറെ അന്വേഷണത്തിലേർപ്പെട്ടിരുന്ന ഇംഗ്ലീഷ് പര്യവേക്ഷകനായിരുന്ന ജോൺ ഡേവിസിൻറെ (1550-1605) പേരിലാണ് ഈ കടലിടുക്ക് അറിയപ്പെടുന്നത്.
1650 കളിൽ കടലിടുക്ക് തിമിംഗലവേട്ടക്കായി ഉപയോഗപ്പെടുത്തിയിരുന്നു.
താനൂർ നഗരസഭ Tanur Municipality Tanur Municipality താനൂർ നഗരസഭ Coordinates: Missing latitude {{#coordinates:}}: അസാധുവായ അക്ഷാംശം ഭൂമിശാസ്ത്ര പ്രാധാന്യം നഗരസഭ രാജ്യം ഇന്ത്യ സംസ്ഥാനം കേരളം ജില്ല മലപ്പുറം താലൂക്ക് റവന്യൂ വില്ലേജുകൾ നിയമസഭാ മണ്ഡലം ലോകസഭാ മണ്ഡലം ഭരണസ്ഥാപനങ്ങൾ ചെയർപേഴ്സൺ വൈസ് ചെയർപേഴ്സൺ മുനിസിപ്പൽ സെക്രട്ടറി വിസ്തീർണ്ണം ചതുരശ്ര കിലോമീറ്റർ വാർഡുകൾ എണ്ണം ജനസംഖ്യ ജനസാന്ദ്രത / ച.
മീ കോഡുകൾ • തപാൽ • ടെലിഫോൺ + സമയമേഖല UTC +5:30 പ്രധാന ആകർഷണങ്ങൾ Tanur Railway Station
മലപ്പുറം ജില്ലയിലെ തിരൂർ താലൂക്കിലാണ് താനൂർ നഗരസഭ സ്ഥിതി ചെയ്യുന്നത്.
1964-ൽ രൂപീകൃതമായ താനൂർ ഗ്രാമപഞ്ചായത്തിനെ 2015-ൽ നഗരസഭയാക്കി ഉയർത്തുകയായിരുന്നു.
നഗരസഭയ്ക്ക് 19.49 ചതുരശ്രകിലോമീറ്റർ വിസ്തീർണ്ണമാണുള്ളത്.
ഈ നഗരസഭയിൽ 44 വാർഡുകളുണ്ട്.
അതിരുകൾ കിഴക്ക് -  നന്നമ്പ്ര, ഒഴൂർ പഞ്ചായത്തുകൾ പടിഞ്ഞാറ് - അറബിക്കടൽ തെക്ക്‌ - താനാളൂർ , ഒഴൂർ പഞ്ചായത്തുകൾ വടക്ക് - പരപ്പനങ്ങാടി നഗരസഭ അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/tanurpanchayat Archived 2013-11-30 at the Wayback Machine .
താനൂർ നിയമസഭാമണ്ഡലം
മലപ്പുറം ജില്ലയിലെ തിരൂർ താലൂക്കിൽ ഉൾപ്പെടുന്ന ചെറിയമുണ്ടം , നിറമരുതൂർ , ഒഴൂർ , പൊന്മുണ്ടം , താനാളൂർ എന്നീ പഞ്ചായത്തുകളും താനൂർ നഗരസഭയും ഉൾപ്പെടുന്ന നിയമസഭാമണ്ഡലമാണ് താനൂർ നിയമസഭാമണ്ഡലം .
2016-ൽ ഈ നിയോജക മണ്ഡലത്തിലെ ഇപ്പോഴത്തെ എം.എൽ.എ. വി. അബ്ദുൽറഹ്മാൻ മുസ്ലിം ലീഗിലെ അബ്ദുറഹിമാൻ രണ്ടത്താണിയെ 4918 വോട്ടിന് പരാജയപ്പെടുത്തി.
2021ൽ യൂത്ത് ലീഗ് സംസ്ഥാന സെക്രട്ടറിയായിരുന്ന പി കെ ഫിറോസിനെ 895 വോട്ടിന് പരാജയപ്പെടുത്തിയ വി അബ്ദുറഹിമാൻ രണ്ടാം പിണറായി സർക്കാരിൽ കായിക മന്ത്രിയാണ്.
താനൂർ നിയമസഭാമണ്ഡലം 2008-ലെ നിയമസഭാമണ്ഡല പുനർനിർണ്ണയത്തിനു മുൻപ്
മലപ്പുറം ജില്ലയിലെ നന്നമ്പ്ര , ഒഴൂർ , താനാളൂർ , പൊന്മുണ്ടം , എടരിക്കോട് , താനൂർ , തെന്നല , പറപ്പൂർ , നിറമരതൂർ , പെരുമണ്ണ ക്ലാരി എന്നീ ഗ്രാമപഞ്ചായത്തുകൾ ഉൾപ്പെടുന്ന നിയമസഭാമണ്ഡലമായിരുന്നു താനൂർ നിയമസഭാമണ്ഡലം .
തിരഞ്ഞെടുപ്പുഫലങ്ങൾ തിരഞ്ഞെടുപ്പുഫലങ്ങൾ വർഷം വോട്ടർമാരുടെ എണ്ണം പോളിംഗ് വിജയി വോട്ടുകൾ എതിരാളി വോട്ടുകൾ എതിരാളി 2 വോട്ടുകൾ 1957 സി.എച്ച്. മുഹമ്മദ്കോയ (സ്വതന്ത്രൻ) 16787 1960 സി.എച്ച്. മുഹമ്മദ്കോയ മുസ്ലീം ലീഗ് 27893 1965 സി. മുഹമ്മദ് കുട്ടി മുസ്ലീം ലീഗ് 25351 1967 എം. മൊയ്തീൻ കുട്ടി , മുസ്ലീം ലീഗ് 29219 1970 സയ്യിദ് ഉമ്മർ ബാഫക്കി മുസ്ലീം ലീഗ് 35960 1977 യു.എ. ബീരാൻ മുസ്ലീം ലീഗ് 42886 1980 ഇ.
അഹമ്മദ് മുസ്ലീം ലീഗ് 38998 1982 ഇ.
അഹമ്മദ് മുസ്ലീം ലീഗ് 34632 1987 ഇ.
അഹമ്മദ് മുസ്ലീം ലീഗ് 49530 1991 പി. സീതി ഹാജി മുസ്ലീം ലീഗ് 47424 1996 പി.കെ. അബ്ദുറബ്ബ് മുസ്ലീം ലീഗ് 48603 2001 പി.കെ. അബ്ദുറബ്ബ് മുസ്ലീം ലീഗ് 55562 2006 185332 127564 അബ്ദുറഹ്മാൻ രണ്ടത്താണി മുസ്ലീം ലീഗ് 64038 പി.കെ. മുഹമ്മദ് കുട്ടി എൽ.ഡി.എഫ് സ്വതന്ത്രൻ 52868 എം. ജയചന്ദ്രൻ BJP 2011 133276 104111 അബ്ദുറഹ്മാൻ രണ്ടത്താണി മുസ്ലീം ലീഗ് 51549 ഇ ജയൻ, സി.പി.എം 42116 രവി തേലത്ത്, ബിജെപി 7304 2016 175511 140838 വി.അബ്ദുറഹ്മാൻ 64472 അബ്ദുറഹ്മാൻ രണ്ടത്താണി മുസ്ലീം ലീഗ് 59554 രശ്മിൽ നാഥ് 11051 2021 1960871 152570 വി.അബ്ദുറഹ്മാൻ 70704 പി.കെ ഫിറോസ് മുസ്ലീം ലീഗ് 69719 നാരായണൻ മാസ്റ്റർ 10590 ഇതും കാണുക കേരളത്തിലെ നിയമസഭാമണ്ഡലങ്ങൾ താനൂർ അവലംബം ↑ Changing Face of Electoral India Delimitation 2008 - Volume 1 Page 723 ↑ കേരള നിയമസഭ മെംബർമാർ: അബ്ദുറഹിമാൻ രണ്ടത്താണി ശേഖരിച്ച തീയതി 6 നവംബർ 2008 ↑ മലയാള മനോരമ Archived 2008-11-21 at the Wayback Machine .
നിയമസഭാ തിരഞ്ഞെടുപ്പ് 2006, ശേഖരിച്ച തീയതി 6 നവംബർ 2008 ↑ ഇന്ത്യൻ ഇലക്ഷൻ കമ്മീഷൻ,  സ്റ്റേറ്റ് തിരഞ്ഞെടുപ്പ് 2006 -താനൂർ  ശേഖരിച്ച തീയതി 6 നവംബർ 2008 ↑ http://www.keralaassembly.org/election/2016/assembly_poll.php?year=2016 no=44 ↑ http://www.keralaassembly.org/2001/poll01.php4?year=2021 no=44
താനെ ഉൾക്കടൽ
മഹാരാഷ്ട്രയിൽ മുംബൈ നഗരത്തിനു സമീപമുള്ള ഒരു ചെറു ഉൾക്കലാണ് താനെ ക്രീക്ക്.
ഇവിടെ അറബിക്കടൽ ഉറൺ, ട്രോംബേ പ്രദേശങ്ങൾക്ക് നടുവിലൂടെ താനെ വരെ ഉള്ളിലേക്ക് കയറിയിട്ടുണ്ട്.
മുംബൈ നഗരത്തെ ഇന്ത്യൻ ഭൂപ്രദേശത്ത് നിന്ന് വേർതിരിക്കുന്നത് ഈ ഉൾക്കടലാണ്.
സാൽസെറ്റ് ദ്വീപിന്റെ വടക്കുകിഴക്കേ മൂലയിൽ വച്ച് രണ്ടായി പിരിയുന്ന ഉല്ലാസ് നദിയുടെ ഒരു ഭാഗം തെക്ക് ഭാഗത്തേക്കൊഴുകി താനെ ക്രീക്ക് വഴിയും മറ്റേ ഭാഗം പടിഞ്ഞാറേക്കൊഴുകി വസായ് ക്രീക്ക് വഴിയും അറബിക്കടലിൽ പതിക്കുന്നു.
ഭൂകമ്പം മൂലം ഉറൺ മുതൽ താനെ വരെ രൂപപ്പെട്ട വിള്ളലാണ് താനെ ക്രീക്കിന്റെ രൂപീകരണത്തിനു കാരണം.
സിൽഹാരാ രാജവംശത്തിന്റെ കാലത്ത് രാജ്യതലസ്ഥാനമായിരുന്നു താനെ.
അക്കാലത്ത് അറേബ്യയുമായുള്ള വ്യാപാരത്തിനായി ഗോഡ്ബന്തർ, നാഗ്‌ലാബന്തർ തുടങ്ങിയ തുറമുഖങ്ങൾ ഉപയോഗപ്പെടുത്തിയിരുന്നു.
വിവിധ പക്ഷിമൃഗാദികളുടെ ആവാസ കേന്ദ്രമായ ഈ ഉൾക്കടൽ പ്രദേശം പ്രമുഖ പക്ഷി പരിസ്ഥിതി പ്രദേശമായി(Important Bird and Biodiversity Area) ബോംബെ നാച്ചുറൽ ഹിസ്റ്ററി സൊസൈറ്റി അംഗീകരിച്ചിട്ടുണ്ട്.
അരയന്നക്കൊക്കുകളുടെയും മറ്റ് പല ദേശാടനപക്ഷികളുടെയും ആവാസകേന്ദ്രമാണ്.
പാലങ്ങൾ വാശി പാലങ്ങൾ - പഴയതും പുതിയതും
ഈ ക്രീക്കിന് മുകളിൽ നിർമ്മിച്ച ഏറ്റവും പഴയ പാലമാണ് താനെ റോഡ് ബ്രിഡ്ജ്.
ഇത് താനെ, കൽവ എന്നീ സ്ഥലങ്ങളെ ബന്ധിപ്പിക്കുന്നു.
ഈ പാലം ഇപ്പോൾ ഉപയോഗത്തിലില്ല.
ഇതിനു സമാന്തരമായി പുതിയ പാലം ഉയർന്നു.
മുംബൈ, നവി മുംബൈ എന്നീ രണ്ട് സഹോദര നഗരങ്ങളെ ബന്ധിപ്പിക്കുന്നതാണ് വാശി പാലം .
1973-ൽ പണിത പഴയ വാശി പാലം ഇന്ന് അടച്ചിട്ടിരിക്കുന്നു.
മാൻഖുർദിനും വാശിക്കും ഇടയിലായി മുംബൈ-പൂനെ ഗതാഗതമാർഗത്തിലുള്ള ഈ പാലം വളരെ പ്രധാനപ്പെട്ട ഒന്നാണ്.
1837 മീറ്റർ ആണ് വാശി പാലത്തിന്റെ നീളം.
1997-ൽ പണിത പുതിയ പാലമാണ് ഇന്ന് ഉപയോഗത്തിലുള്ളത്.
ഇതിനോടൊപ്പം മുംബൈ സബർബൻ റെയിൽവേയുടെ ഹാർബർ ലൈനിൽ ഉൾപ്പെടുന്ന ഒരു റെയിൽവേ പാലവും താനെ ക്രീക്കിനു കുറുകെ സ്ഥിതി ചെയ്യുന്നു.
ഇതിനു സമാന്തരമായി പുതിയ ഒരു പാലം കൂടി ആസൂത്രണത്തിലുണ്ട്.
ഇവയെ കൂടാതെ ഐരോളി, മുളുണ്ട് എന്നീ സ്ഥലങ്ങളെ ബന്ധിപ്പിക്കുന്ന 1.03കി.
മീ നീളമുള്ള ഐരോളി പാലവും താനെ ക്രീക്കിനു കുറുകെ സ്ഥിതി ചെയ്യുന്നു.
മുംബൈയിലെ രണ്ട് തുറമുഖങ്ങളെ ബന്ധിപ്പിക്കുന്നതിനും വാശി പാലത്തിലെ തിരക്ക് കുറയ്ക്കുന്നതിനുമായി ആസൂത്രണം ചെയ്ത പുതിയ പാലമായ മുംബൈ ട്രാൻസ് ഹാർബർ ലിങ്ക് അതിന്റെ നിർമ്മാണദശയിലാണ്.
താനെ ഉൾക്കടൽ ഫ്ലമിംഗോ സങ്കേതം
താനെ ക്രീക്കിന്റെ പടിഞ്ഞാറൻ തീരത്തുള്ള പ്രദേശത്തെ മഹാരാഷ്ട്ര സർക്കാർ "താനെ ക്രീക്ക് ഫ്ലമിംഗോ സാങ്ച്വറി" ആയി പ്രഖ്യാപിച്ചു.
ഈ വന്യജീവി സങ്കേതത്തിന്റെ ആകെ വിസ്തീർണ്ണം 1,690 ഹെക്ടർ ആണ്.
ഇതിൽ 896 ഹെക്ടർ കണ്ടൽ വനങ്ങളും 794 ഹെക്ടർ ജലാശയവുംഉൾപ്പെടുന്നു.
ഐരോളിയിൽ പ്രവർത്തിക്കുന്ന കോസ്റ്റൽ ആൻഡ് മറൈൻ ബയോഡൈവേഴ്സിറ്റി സെന്റർ എന്ന സ്ഥാപനം ഫ്ലമിംഗോ സഫാരി എന്ന പേരിൽ താനെ ക്രീക്കിലൂടെ ബോട്ട് സവാരി നടത്തി അരയന്നകൊക്കുകളെ കാണുവാനുള്ള സൗകര്യമൊരുക്കുന്നുണ്ട്.
ലോകമെമ്പാടുമുള്ള കോവിഡ് -19 ലോക്ക്ഡൗണിന്റെ ഫലമായി മലിനീകരണ തോത് ഗണ്യമായി കുറഞ്ഞതിനെ തുടർന്ന് 2020 ഡിസംബർ പകുതിയോടെ ഇവിടെ ഡോൾഫിനുകൾ കാണപ്പെട്ടിരുന്നു.
ഇതും കാണുക വസായ് ഉൾക്കടൽ അവലംബം
താനൂർ തീവണ്ടിനിലയം ഇംഗ്ലീഷ് വിലാസം https://ml.wikipedia.org/wiki/Thanur_railway_station
താനുർ റെയിൽവേ സ്റ്റേഷൻ (കോഡ്: ടി എ എൻ ആർ) അഥവാ താനൂർ തീവണ്ടിനിലയം മലപ്പുറം ജില്ലയിലെ ഒരുറെയിൽവേ സ്റ്റേഷൻ ആണ് .
, ഇന്ത്യൻ റെയിൽവേ കേരള ആൻഡ് കീഴിൽ പാലക്കാട് റെയിൽവേ ഡിവിഷൻ എന്ന ദക്ഷിണ റെയിൽവേ സോണിലെ , തീവണ്ടിനിലയമാണീത് .
താനെ ഇംഗ്ലീഷ് വിലാസം https://ml.wikipedia.org/wiki/Thane
മഹാരാഷ്ട്രയിലെ ഒരു ജില്ലയും ആസ്ഥാന നഗരവുമാണ് ഠാണെ ( മറാത്തി : ठाणे) ( താന എന്നും അറിയപ്പെടുന്നു. ).
മുംബൈക്ക് 34 കി.
വടക്ക് കിഴക്ക് സംസ്ഥാനത്തിന്റെ വടക്ക് പടിഞ്ഞാറ്.
ഭാഗത്തായി സ്ഥിതിചെയ്യുന്ന ഠാണെ ജില്ലയ്ക്ക് 9,558 ച.
2001 ലെ കണക്കെടുപ്പ് പ്രകാരം ഇവിടുത്തെ ജനസംഖ്യ 12.6 ലക്ഷം ആണ്.
കിഴക്ക് പശ്ചിമഘട്ട നിരകളും പടിഞ്ഞാറ് അറബിക്കടലും അതിരിടുന്ന താനയുടെ ഭൂരിഭാഗവും സമതല പ്രദേശമാണ്.
ഇടവിട്ടിടവിട്ട് ചെറുകുന്നുകൾ കാണാം.
ഏകദേശം 113 കി.
കടലോരമുള്ള ഈ ജില്ലയുടെ 1/3 ഭാഗത്തോളം വനപ്രദേശമാണ്.
ഫലഭൂയിഷ്ഠമായ തീരദേശ മേഖലയാണ് ജനസാന്ദ്രതയിൽ മുന്നിൽ.
വൈതരണ , ഉല്ലാസ് എന്നീ നദികൾ ജില്ലയിലൂടെ ഒഴുകുന്നു.
താനയിൽ നിർമിച്ചിട്ടുള്ള ഒരു കൃത്രിമ ജലാശയമാണ് മുംബൈ നഗരത്തിനാവശ്യമായ ജലം പ്രദാനം ചെയ്യുന്നത്.
നെല്ല് , കൂവരക് എന്നീ മുഖ്യ വിളകൾക്കു പുറമേ മറ്റു ധാന്യങ്ങളും എണ്ണക്കുരുക്കളും ജില്ലയിൽ ഉത്പാദിപ്പിക്കുന്നുണ്ട്.
ഉപ്പ് , പരുത്തി , കമ്പിളി - സിൽക്ക് വസ്ത്രനിർമ്മാണം, യന്ത്ര സാമഗ്രികളുടെ നിർമ്മാണം എന്നിവയാണ് താന ജില്ലയിലെ മുഖ്യ വ്യവസായങ്ങൾ.
അപ്ളൈഡ് ഇലക്ട്രോണിക്സ്, ഭാരത് കൊമേഴ്സ് ആൻഡ് ഇൻഡസ്ട്രീസ്, ബേയർ (ഇന്ത്യാ), കാഡ്ബറീസ് ഇന്ത്യ, ഗുജറാത്ത് മെഷിനറി മാനുഫാക്ച്ചേഴ്സ്, നെരോലാക് പെയിന്റ്, റെയ്മണ്ട് വൂളൻ മിൽസ്, സാൻഡോസ് (ഇന്ത്യ), പ്രീമിയർ ഒട്ടോ മൊബൈൽസ്, യുണൈറ്റഡ് കാർബൺ ഇന്ത്യ, വോൾടാസ് തുടങ്ങിയ ലിമിറ്റഡ് കമ്പനികളുടേയും നാഷണൽ റയോൺ കോർപ്പറേഷന്റേയും ആസ്ഥാനം താനയിലാണ്.
രാസവസ്തുക്കൾ, തീപ്പെട്ടി , ഉപ്പ് , തുണിത്തരങ്ങൾ, ഇലക്ട്രിക്-ഇലക്ട്രോണിക് സാമഗ്രികൾ, യന്ത്രസാമഗ്രികൾ, തടി , പച്ചക്കറി തുടങ്ങിയവയാണ് ജില്ലയിൽ നിന്ന് പ്രധാനമായും കയറ്റുമതി ചെയ്യുന്ന ഉത്പന്നങ്ങൾ.
ഇന്ത്യയിലെ പ്രഥമ പോർച്ചുഗീസ് അധിവാസ കേന്ദ്രങ്ങളിലൊന്നെന്ന നിലയിലും താന ശ്രദ്ധേയമാണ്.
ജില്ലയിലെ പഴയകോട്ട, ജൈനക്ഷേത്രം, പോർച്ചുഗീസ് കതീഡ്രൽ എന്നിവയ്ക്ക് വിനോദസഞ്ചാര പ്രാധാന്യമുണ്ട്.
അമ്പർനാഥ്, ഗണേഷ്പുരി, മലന്ദ്ഘട്ട്, ഷഹാദ്, സൊപാര, തിത്ത്വാല വിന്ദ്രേശ്വരി എന്നീ വിനോദസഞ്ചാര കേന്ദ്രങ്ങളും താനയിലാണ്.
1823 ഏ.